**PERIODEPLAN FOR GREVLING**

**UKE 12 og 13 TLF NR : 92281742**

|  |  |  |  |  |
| --- | --- | --- | --- | --- |
| Mandag  | Tirsdag | Onsdag | Torsdag | Fredag |
| **MØTEDAG** | Kunstskapingav søppel | Kunstskaping av søppel | **TURDAG** |  HA MED DAG |
|  |  |  |  |  |
| **MØTEDAG** | Førskoletreff på Folkestad skole09.30-12.00SMÅSTEG | FørskoletreningVi lager gresshoderSMÅSTEG | **TURDAG** | **Fellessamling på Ekorn** |

**Hei alle sammen.** Forrige fredag lagde vi oss en enkel men kul sjørøverskute i barnehagen. Barna måtte gå planken for å komme over vannet, de speidet etter land i kikkerten og de gikk på ekte gullkongle skattejakt i snøen. De hadde det gøy og denne leken fortsetter nok utover neste uke også☺ Vi var også på fellessamling på Skogmusa og da fikk vi høre eventyret om Skinnvotten.

I førskoletrening har barna vært med på å telle på ulike måter. Vi har telt prikker, lagt sammen tall rekker med knapper, sett på terningsmønster og vært på «tallfisketur». Barna synes det er gøy og de liker å få større utfordringer når de forstår oppgaven som blir gitt.

På naturstien vår var det satt opp 7 poster. Disse postene hadde spørsmål relatert til ting vi har jobbet med den siste tiden. Alt fra spørsmål om mengde, til trollsang, til sortering og dyr. Lagene Bobby Ninjago, Brillebjørn laget og Slimbillene gjorde en strålende innsats, noe som resulterte i kakao til lunsj☺

Vi vil igjen takke for alle bidragene vi fikk inn til markedet vårt. Det var en del som benyttet seg av markedet og vi oppfordrer fler til å ta turen innom neste gang. For man kan virkelig få mye fint til en billig penge her☺ FAU fikk inn ca 2.200 kroner denne dagen.

I de neste to ukene vil vi på avdelingen bruke tiden på å skape noe kreativt av all den søpla vi har spart på. Nå skal alt hentes frem og det blir veldig spennende å se hva resultatet blir til slutt. Vi er nemlig så heldige at vi skal få lov til å ha vår egen utstilling på Hurum Galleriet i april. Dette gleder vi oss veldig til. Her vil det være mulighet til å komme innom og se på kunsten vår☺

|  |
| --- |
| **Rammeplanen sier:***.Gjennom arbeid med natur, miljø og teknologi skal barnehagen bidra til at barna lager konstruksjoner av ulike materialer og utforsker muligheter som ligger i redskaper og teknologi.* |

**Hilsen Gry, Sara og Christina**